Р Е П У Б Л И К А   Б Ъ Л Г А Р И Я
М И Н И С Т Е Р С К И   С Ъ В Е Т
								
						ПРОЕКТ
    ПОСТАНОВЛЕНИЕ .....
от............... 2018 г.

за изменение и допълнение на Постановление № 76 на Министерския съвет от 2014 г. за създаване на Национален координационен механизъм за преглед на проектната готовност и приоритизиране на проектите в сектор „Транспорт“ по Регламент (ЕС) № 1316/2013 г. на Европейския парламент и на Съвета за създаване на Механизъм за свързване на Европа. (обн., ДВ, бр. 33 от 2014 г., изм., бр. 76 от 2014 г., изм. и доп., бр. 101 от 2014 г., изм., бр. 2 от 2016 г., изм. и доп., бр. 50 от 2017 г.)
МИНИСТЕРСКИЯТ СЪВЕТ
ПОСТАНОВИ:
 § 1. В чл. 10 се правят следните изменения и допълнения:

1. Създава се нова ал. 3: 
 „(3) За пътни проекти с бенефициент Агенция „Пътна инфраструктура“,  финансирани по Механизма за свързване на Европа, сектор „Транспорт“, функциите по техническо наблюдение и финансов контрол, в изпълнение на чл. 22 от Регламент (ЕС) № 1316/2013 г. се изпълняват от министъра на регионалното развитие и благоустройството“.

2.  Досегашната ал. 3 става ал. 4.

3. Създава се нова ал. 5:
„(5)Разчетите за средствата, получавани по пътни проекти с бенефициент Агенция „Пътна инфраструктура“, от Изпълнителна агенция „Иновации и мрежи“, както и разходите, разпределени по източници на финансиране (европейски средства и национално съфинансиране) се включват в бюджетната прогноза и в проектобюджета на Министерство на регионалното развитие и благоустройството за съответния период в съответствие с указанията на министъра на финансите за изготвяне на необходимата информация от първостепенните разпоредители с бюджет на отделните етапи от бюджетната процедура за съответната година“.

4.  Досегашната ал. 4 става ал. 6.

5.  Досегашната ал. 5 става ал. 7. 

ЗАКЛЮЧИТЕЛНА РАЗПОРЕДБА

§ 2. Постановлението влиза в сила от деня на обнародването му в „Държавен вестник“.